10. klase

**2. modulis: Plaukstošas attiecības**

**Tēma: Ar ko kopā es esmu? (neizvēlētās attiecības)**

**Tēmas atsegums**

**Tēmas apguve strukturēta trīs nodarbībās:**

1. nodarbība – Manas attiecības skolā ar klasesbiedriem

2. nodarbība – Manas attiecības skolā ar skolotājiem

3. nodarbība – Manas attiecības ģimenē

**Tēmas apguves mērķi**

***Zināšanas: veicināt priekšstatu veidošanos par to,***

* kā veidot attiecības ar klasesbiedriem;
* ka komunikācijai ar klasesbiedriem ir liela nozīme;
* kādas ir cieņpilnas attiecības ar skolotājiem;
* kāda ir ģimenes nozīme cilvēku dzīvē;
* kas raksturo labas attiecības ģimenē;
* kāda ir tradīciju nozīmi ģimenes dzīvē.

***Morālās prasmes: sekmēt šādu morālo ieradumu veidošanos skolēnos:***

* piedalīties diskusijā un uzklausīt citus klasesbiedrus;
* meklēt dzīvei dziļāku pamatojumu un jēgu;
* veidot cieņpilnas attiecības ar skolotājiem;
* attīstīt komunikācijas prasmes;
* izkopt labas, mīlošas attiecības ģimenē ar apzinātu komunikāciju;
* apzināties, novērtēt un ievērot savas ģimenes tradīcijas.

**Tēmā aplūkotās vērtības un tikumi**

|  |  |  |
| --- | --- | --- |
|  | **No Vidējas izglītības standarta** | **Papildus no programmas “e-TAP”** |
| **Vērtības** | Ģimene, cilvēka cieņa, brīvība | Tradīcijas, brālība, cilvēks, saskaņa |
| **Tikumi** | Līdzcietība, laipnība, atbildība | Izpalīdzība, draudzīgums, atklātība, pateicīgums, empātija, |

**Tikumu praktizēšanas iespējas**

* 1. nodarbības 3. slaidā skolēni tiek aicināti apzināties, vai klasē ir cilvēki, ar kuriem viņi nekad nav runājuši.
* 1. nodarbības 6. slaidā skolēni piedalās “Svešinieku mielastā ar klasesbiedriem”, kurā viņi dalās savos uzskatos par izvēlēto sarunas tēmu.
* 3. nodarbībās 11. slaidā skolēni trenējas atrast risinājumus, kā uzturēt labas savstarpējās attiecības saspringtās situācijās ģimenē.
* 3. nodarbības 14. slaidā skolēni piefiksē vienu darbību, ko varētu darīt šonedēļ, un kas palīdzētu uzlabot savas attiecības ar kādu no ģimenes locekļiem.